කොළොන්නාව නගරයේ ඉදිකරනු ලබන මහාපරිමාණයේ ඉදිකිරීම් භූමියෙක ඩෙංගු මදුරු කීටයන් බෝවීමට ඉඩහැර තැබූ බව කියන ඉදිකිරීම් සමාගමකට කොළඹ අලුත් කඩේ අංක 5 උසාවියේ මහේස්ත්‍රාත් එච්. ඒ. එම්. සභබ්දීන් මහතා විසින් රුපියල් පනස් දහසක දඩ මුදලක් නියම කළහ.කොළොන්නාව නාගරික මහජන සෞඛ්‍ය පරීක්ෂක සුමේධ ගුණසේකර මහතා විසින් 22දා මේ සමාගමට එරෙහි පැමිණිල්ල ඉදිරිපත් කළ අවස්ථාවේ පෙර වැරදිද සළකා බැලූ මහේස්ත්‍රාත් තුමා මෙම දඩ මුදල නියම කළ අතර එය මෙතෙක් උසාවියක් මඟින් ඩෙංගු මදුරු තවාන් බෝකිරීම වෙනුවෙන් පුද්ගලයෙකුට හෝ ආයතනයකට නියම කළ ඉහළම දඩය බවද උසාවි ආරංචි මාර්ග කියයි.සැකකාර සමාගම විසින් මෙම දඩයෙන් කොටසක් එදිනම උසාවියට ගෙවා ඇති අතර ඉතිරි මුදල් 26දා ගෙවීමට පොරොන්දු වූහ..